**S P R E N D I M A S**

**DĖL ROKIŠKIO RAJONO SAVIVALDYBĖS 2019–2021 METŲ STRATEGINIO VEIKLOS PLANO PATVIRTINIMO**

2019 m. vasario 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Rokiškio rajono savivaldybės tarybos 2016 m. vasario 19 d. sprendimo Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ 1 punktu patvirtintu Rokiškio rajono savivaldybės strateginio planavimo organizavimo tvarkos aprašu, bei Rokiškio rajono strateginio planavimo komisijos ir strateginių planų rengimo ir įgyvendinimo priežiūros darbo grupės jungtinio posėdžio 2019 m. vasario 15 d. posėdžio protokolu Nr. 1, Rokiškio rajono savivaldybės taryban u s p r e n d ž i a:

1. Patvirtinti Rokiškio rajono savivaldybės 2019–2021 metų strateginį veiklos planą (pridedama).

2. Paskelbti Rokiškio rajono savivaldybės 2019**–**2021 metų strateginį veiklos planą Rokiškio rajono savivaldybės interneto tinklapyje <http://www.rokiskis.lt/lt/savivalda/rajono-strategija.html> ir Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė, 71 407

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS 2019**–**2021 METŲ STRATEGINIO VEIKLOS PLANO PATVIRTINIMO“**

**AIŠKINAMASIS RAŠTAS**

2019-02-06

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma tvirtinti trumpos trukmės Rokiškio rajono savivaldybės strateginio planavimo dokumentą – Rokiškio rajono savivaldybės 2019–2021 m. strateginį veiklos planą (toliau – SVP).

**Šiuo metu esantis teisinis reglamentavimas.**

Remiantis Rokiškio rajono savivaldybės tarybos 2016 m. vasario 19 d. sprendimo Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ 1 punktu patvirtintu Rokiškio rajono savivaldybės strateginio planavimo organizavimo tvarkos aprašu savivaldybė rengia ir teikia tvirtinti rajono savivaldybės tarybai savivaldybės trejų metų veiklos strateginį planą.

**Sprendimo projekto esmė.**

Remiantis savivaldybės administracijos Finansų skyriaus pateiktomis maksimalių asignavimų 2019–2021 m. prognozėmis, parengtas ir teikiamas rajono savivaldybės tarybai tvirtinti Rokiškio rajono savivaldybės 2019–2021 m. strateginis veiklos planas, kuris yra pagrindas einamųjų metų savivaldybės biudžetui. Rokiškio rajono savivaldybės strateginis veiklos planas – tai trimetis strateginis veiklos planavimo dokumentas, kuriame, atsižvelgiant į strateginį plėtros planą iki 2022 m. ir kitų Rokiškio rajono savivaldybės tarybos patvirtintų planavimo dokumentų nuostatas, taip pat į aplinkos analizės išvadas, suformuluota savivaldybės misija, strateginiai pokyčiai, strateginiai tikslai, aprašomos vykdomos programos, joms įgyvendinti numatomos priemonės, jų finansavimo šaltiniai ir siektini vertinimo kriterijai. Rokiškio rajono savivaldybės veiklos 2019–2021 m. strateginio plano  tikslas –  orientuoti visos savivaldybės darbą taip, kad būtų įgyvendinti Rokiškio rajono savivaldybės ilgalaikiai plėtros prioritetai ir tikslai, numatant savivaldybės veiksmus trejiems metams. 2019 m. yra pagrįsti realiai planuojamomis priemonėmis, finansavimo šaltiniais, o 2020–2021 m. tik prognoziniai.

 Strateginį veiklos planą sudaro:

 1) misija;

 2) strateginiai tikslai;

 3) 6 programos (Savivaldybės pagrindinių funkcijų vykdymo programa; Ugdymo kokybės ir mokymosi aplinkos užtikrinimo programa; Kultūros, sporto, bendruomenės, vaikų ir jaunimo gyvenimo aktyvinimo programa; Socialinės paramos ir sveikatos apsaugos paslaugų kokybės gerinimo programa; Rajono infrastruktūros objektų priežiūros, plėtros ir modernizavimo programa; Kaimo plėtros, aplinkos apsaugos ir verslo skatinimo programa*).*

 Strateginiams tikslams įgyvendinti parengtos programos, kurias sudaro:

 1) bendroji informacija apie programą;

 2) programos tikslai, uždaviniai, priemonės (projektai) ir planuojamos lėšos pagal finansavimo šaltinius;

 3) rezultato ir produkto vertinimo kriterijai ir jų reikšmės.

 Strateginio veiklos plano rengime dalyvavo savivaldybės strateginių planų rengimo ir įgyvendinimo priežiūros darbo grupė, paskirti programų koordinatoriai, o parengtas strateginis veiklos plano projektas buvo pristatytas rajono Strateginio planavimo komisijos ir strateginių planų rengimo ir įgyvendinimo priežiūros darbo grupės 2019 m. vasario 15 d. jungtiniame posėdyje. Rokiškio rajono savivaldybės 2019–2021 metų strateginį veiklos planą galima rasti Rokiškio rajono savivaldybės internetinėje svetainėje adresu http://[www.rokiskis.lt](http://www.rokiskis.lt).

 **Galimos pasekmės, priėmus siūlomą tarybos sprendimo projektą:**

 **teigiamos** – parengtas Rokiškio rajono savivaldybės 2019–2021 m. strateginis veiklos planas leis efektyviau planuoti savivaldybės veiklą, sudarys sąlygas tinkamam ilgalaikiam ir trumpalaikiam rajono plėtros procesų formavimui, vykdymui ir kontrolei. Strateginis rajono veiklos planas užtikrins tolygią rajono plėtrą, leis tinkamai formuoti veiklos prioritetinius tikslus, užtikrins savivaldybės ir jos įstaigų suplanuotų projektų paraiškų, teikiamų ES struktūrinių ir kitų fondų finansinei paramai gauti, atitiktį specialiesiems kriterijams;

 **neigiamos** – nėra.

 **Kokia sprendimo nauda Rokiškio rajono gyventojams.**

Parengtas SVP siekiant efektyviai panaudoti turimus bei planuojamus gauti finansinius, materialiuosius ir darbo išteklius, siekiant užsibrėžtų tikslų, atliekant veiklos stebėseną ir atsiskaitymą už pasiektus rezultatus. Rajono gyventojai matys besikeičiantį miestą, rajono gyvenvietes, renovuojamus bei statomus pastatus, nes čia bus investuojamos Europos Sąjungos, savivaldybės ir kitos lėšos, gautos per vykdomus projektus, bus kuriama patraukli gyvenamoji aplinka.

 **Finansavimo šaltiniai ir lėšų poreikis**: sprendimui įgyvendinti yra suplanuotos lėšos savivaldybės biudžete bei numatomos gauti iš ES ir kitų fondų bei programų.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Gražina Švanienė